Die Karoo Woestyn Nasionale Botaniese Tuin beskerm vetplante en ander inheemse plante uit die woestyn- en halfwoestynstreke van Suider-Afrika. Die tuin lê aan die noordekant van die dorpsgebied van Worcester en aan die voet van die Hexrivierberge. Dit is dus in die winterrreënvalstreek. In die tuin van 154 ha kom 400 plantspesies (veral vygies) natuurlik voor. Driehonderd beskermde spesies word hier versorg vir kweekdoeleindes. Meer as 70 voëlspesies is reeds hier waargeneem. Verskeie klein soogdiere, onder andere die Kaapse grysduiker, word hier aangetref. Ingang Plantspesies Plantspesies Die beste tyd om die tuin te besoek is in die lente, veral in Augustus en September. Die Karoo Tuin is in 1921 as die Logan Memorial Garden gestig op 'n plaas by die spoorweghalte Whitehill, 5 km van Matjiesfontein in die rigting van Laingsburg. Weens 'n akute tekort aan water is die tuin in 1945 na Worcester verskuif. Sedert 2001 dra die park die huidige naam. Wauchope-obelisk Willis, Christopher en Gideon Smith: From Whitehill to Worcester. Veld & Flora, Maart 2006. www.sanbi.org Koördinate: 33°36′58″S 19°27′03″O﻿ / ﻿33.61611°S 19.45083°O﻿ / -33.61611; 19.45083